Se mos cau creir era acta d’acusacion, que la deu auer amagat en un lòc coneishut per eth solet, e non l’an pogut trapar; ça que la, eth tau Jean Valjean vie de comparéisher dauant deth tribunau deth departament deth Var coma acusat de panatòri en un despoblat cometut a man armada, hè ja uns ueit ans, ena persona d’un d’aguesti aunoradi mainatges que coma didec eth patriarca de Ferney en vèrsi immortaus: